
De  Oleo  Hepatis  Aselli . 


uperi  prae  caeleris  Germaniae  medici- 
nam facientes , scriptis  per  ephemerides  vulgatis, 
laudibus  ad  coelum  extollunt  oleum  jecinoris  aselli, 
veluti  praestantissimum  atque  mirificum  emolu- 
mentum , vulgo  jam  pridem  usurpatum  in  illis 
quae  prope  solum  Europae  aquilonare  jacent  pia» 
gis,  verum  tamen  pharmacologiae  opibus  novissi- 
me adscriptum.  Idcirco  mihi  animo  pervolventi 
quodnam  praesto  esset  argumentum  in  rite  edendo 
medicinae  specimine,  et  sic  meo  in  more  accade» 
mico  muneri  fungerer,  recens  arrisit  comparatum 
remedium,  deque  eo  disserere  constitui,  ne  lippis 
jam  et  tonsoribus  notam  materiem  aggrediar.  Quae 
usque  dum  prolata  de  hoc  oleo  fuerunt  breviter 
itaque  exponam,  lectorum  indulgentiae  ac  bene- 
volentiae committendo  primum  hunc  fructum  auste- 
rioribus palatis  nequaquam  certe  satisfacturum. 

Oleum  jecinoris  aselli  plurium  ab  hepate  pi- 
scium exhauritur  Linnei  generi  gaclus  spectantium, 
sed  morhuis  praecipue,  quae  paucis  ab  hinc  annis 
a gadibus  sejectae,  genus  proprium  componunt. 
Generis  gaclus  Linnei  tres  prae  caeteris  adsunt 
species,  hanc  abunde  suppeditantes  substantiam 
vulgo  notam  sub  nomine  olei  aselli , olio  di  morua, 
vei  tantum  olei  piscis , olio  di  pes  ce , quarum 

specierum  prima  Gadus  morhua  (i);  altera  Gadus 
Carbonarius  (2);  tertia  GadusMolva  (3)?  a Lin- 
neo  nuncupantur. 

Ilae  species  et  praesertim  morhua  proprie 
«licta , in  illa  oceani  septentrionalis  plaga  inve- 
niuntur, quae  intra  quadragesimum  et  sexagesi- 
mum sextum  latitudinis  borealis  gradum  sita  est; 
quin  imo  sub  gradu  latitudinis  altiori , uti  in 
Groenlandia  et  Thule  quoque  reperiuntur , ubi 
revera  et  qualitate  et  quantitate  illis  aequiparari 
haud  merentur ; quae  circa  Terrae  Novae  insu- 
lam et  prope  maris  Baltiei  litora  satis  superque 
deprehenduntur. 

i 


(1)  Haec  species  vocatur  Kabeljnu , in  Germania  efe 
Danla.  — Klubbe-Torsk  et  Bolch , Cabliciu , Skrey , Sild- 
Torsky  Vaar-Tonk , in  Norvegia.  — Torskur  et  Kablau , ia 
insula  Thule.  — Sarandllrksoak  et  Ekalluarksoak  , in  Gro- 
enlandia.  — Var-Torsk  , Skrey  , in  Lapponia.  Kabbelia  , 
in  Svecia.  Cabiljciu , in  Batavia.  Cabillaud , BacaiUou , 
in  Belgio.  ^ Codfsck , Keeling , Melwel^  Stokfsh  , Hcibor- 
dine  Greenfish , Barrel-Cod , in  Anglia.  r-s  AZome,  i;eZ  Molue , 
in  Gallia.  Merluzzo , Baccald , Stocjis  , Bertagnino  , in 
(talia. 

(a)  Haec  species  sub  nomine  venit  Kohler  et  Kohlmuudy 
apud  Germanos.  « Kollemisse  , Kollemoder , apud  Danos. 
— Kulmund  , Guld-Lcix  , Kule-Mule  , apud  Norvegiae  in- 
colas. r-i  .Sej,  Graasey , Stijisk , apud  Thulenses.  .-1  Coal-Fish3 
llaw-Polack , apud  Anglos.  — < Colin  vel  Morue  Noire } apud 
Gallos,  r-n  Cotino,  apud  Italos. 

( 3)  In  Germania  , Dania , Norvegia  et  Thole  appel- 
latur haec  species  Loenge  et  Leng.  r-i  In  Svevia,  Loenga. 

In  Groenlandia,  Juirksoak.  — » In  Britannia,  Ling.  r-n  In 
Gallia  , Lingue,  In  Italia  nomine  a Gallis  deprompto  3 
Binguo , 


De  Olei  Aselli  praeparatione . 


Verlenle  aestate,  piscatores  ipsi  ex  piscibus 
magna  interceptis  copia  hepar  auferunt , illudque 
in  doliis  confertum  solis  radiis  exponunt.  Caloris 
actio  ita  efficit,  ut  fluidum  exprimatur,  quod  pa- 
paveris oleo  colore  admodum  nihil  dissimile,  olei 
limpidi  albi  nomen  recipit.  En  prima  olei  qua- 
litas  meraca,  pretiosior  et  usibus  etiam  prae- 
stantior.  Postea  hepata  doliis  cohacervata  putre- 
factionem subeunt,  unde  nova  olei  quantitas  pa- 
ratur coloris  fusci,  quapropter  oleum  subnigrum 
nuncupatur. 

Denique  intus  vasa  ferrea  hepata  percepta 
ignis  ope  denuo  fundunt  oleum,  quod  vel  fusco 
nigricantem,  vel  nigrum  colorem  praesefert,  prouti 
putrefactionis  processus,  vel  igni  actio  diuturniores 
fuere.  Haec  postrema  olei  qualitas  aliis  inferior 
evadit,  et  ut  de  hisce  factum  est,  vasis  seorsim 
colligitur. 


De  Olei  Aselli  characteribus , 
atque  analysi.  cliemica . 

Quos  Beder  singulis  olei  aselli  speciebus  cha- 
racteres adsignavit , sequentes  sunt. 

i.c  Prima  pellucida,  saporem  piscis  ac  le- 
niter acrem  praebet,  odorem  ab  ilio  pariter 
piscis  non  admodum  varium,  neque  ingratum, 
consistentia m sub  quindecim  Reaumuriani  graduum 
temperie  illi  olei  papaveri  respondentem,  pondus 
specificum  eidem  temperiei,  o,  920. 

2. °  Secunda  species  minus  limpida  odorem 
piscis  refert  ingratum  et  empyreumaticum , sa- 
porem acrem  et  improbum  , ipsique  temperiei 
densitatem  quidquam  antecedenti  majorem. 

3. °  Ultima  demum  qualitas  opaca  colorem 
praesefert  nigricantem,  odorem  animalem  empy- 
reumaticum  summopere  ingratum,  saporem  magis 
acrem , consistentiam  illa  secundae  speciei  non 
nihil  majorem,  ponderis  specifici,  o,  921. 

Vix  aut  ne  vix  quidem  ab  oleis  vegetabili- 
bus quoad  elainae  et  slearinae  quantitatem  differt; 
sed  carboni!  atque  hydrogenii  majori  informatur 
ratione. 

Juxta  Berard  centum  olei  jecuris  aselli  partes 
conflantur  ex 

Carbonii  79,  63. 

Oxygenii  6,  — . 

Hydrogenii  1 U 35. 

Praeter  mox  adductas  substantias  caeterisque 
oleis  communes,  aliam  quoque  sibi  propriam  con- 
tinet , Cetinam  dictam  a Chevreul . 

Utriusque  secundae  speciei  oleum,  quo  vi- 
trum intingatur,  adeo  per  aeris  attactum  vitro 
adhaeret , ut  diflicile  abripi  ac  verniei  possit 
comparari. 

Si  ejusdem  partes  tres  cum  aquae  una  in- 
simul agitentur,  oleum  supernatat,  sed  aqua  sub- 
jecta colorem  contrahit  lactescentem,  oleique  odo- 
rem leniter  manat , quin  ullam  erga  colores  ve- 
getabiles cyaneos  praeferat  actionem.  Acetatis  plum- 
bi , bydrochloratis  barytis  atque  nitratis  argenti 
solutiones,  erga  hoc  oleum  nullam  exerunt  po- 
tentiam. Calori  expositum  ad  ebullitionis  gradum 
accedenti,  nihil  offert  observatu  dignum ; si  vero 


calor  adaugeatur,  oleum  vaporem  album  odoris 
ingrati  exhalat,  una  simulque  fit  obscurius  et 
densius,  et  nigri  carbonis  parvum  residuum  post- 
modo suppeditat. 

Si  cum  aqua  fervida  oleum  exagitetur  , li- 
quores ita  immiscentur  ut  lente  ad  difficulter  inde 
disjungantur.  Quae  vasis  fundum  petit  lactescens 
prius  adparet  aqua,  sed  paucos  intra  dies  nitidior 
evadit;  oleum  vero  supernatans  duo  refert  strata, 
quorum  superius  inferiori  pellucidi us.  Si  evapora- 
. tionis  ope  massa  ad  tertiam  reducatur  partem  , 
olei  et  aquae  sejunctio  denuo  ita  efficitur,  ut 
neque  pituitae  vestigium  aqua  adhuc  contineat, 
Alcalia  caustica , ammonia  excepta  , cum  oleo 
aselli  justa  proportione  nupta  saponem  progignunt, 
ast  hoc  in  affinitate  erga  illa,  oleis,  quae  a ve- 
getabilibus depromuntur,  primatum  cedit.  Intime  ex 
converso  copulatur  cum  ammonia  liquida,  ita  ut 
ab  ipsa  prorsus  separari  nequeat. 

Caloris  ope  sulphur  et  phosphorum  expe- 
dite solvit. 

Acidum  nitricum  colorem  ipsi  confert  nigre» 
scentera,  et  flocculos  nigros  gignit;  quae  mixtura 
cum  acido  sulpburico  igni  ardenti  exposita  in 
massam  nigram  , hepaticae  consistendae  se  vertit. 
Oleum  calefactum  pauca  acidi  nitrici  quantitate 
subactum,  colorem  nigrum  sumit,  ac  facili  ne- 
gotio in  aethere  sulpburico,  dum  e contra  aegre 
vel  prorsus  nil  in  alcohole  solvitur. 

Porro  inter  omnes  chemicas  substantias  illa 
quae  cum  oleo  aselli  peculiari  se  gerit  ratione , 
cu jusque  gratia  oleum  ipsum  a caeteris  facile  di- 
scriminatur, est  nitras  hydrargirii  liquidus.  Hujus 
pars  una  si  quatuor  olei  partibus  immisceatur, 

inde  mixtura  quieti  per  lioram  committatur,  ma- 
teries exoritur  solida  colorem  olei  praeseferens  5 
cujus  quantitatem  majorem  olei  species  ma,  et  3 a, 
quam  prima  , largiuntur.  Haec  materies  partibus 
oleosis  rite  purgata  consistendam  ceream  ofert, 
caloris  ope  mollescit,  minime  vero  liquescit,  igni 
flammam  evolvit  nitidam  , fuliginem  et  carbonem 
pariens , qui  carbo  difficulter  in  cinerem  abit. 
Substantia  ipsa  solvitur  in  lixiva  caustica , qua 
acidi  sulphurici  ope  secernitur  sub  forma  floccu- 
lorum nigrorum , qui  vix  aut  ne  vix  in  aethere 
sulphurico  resolvuntur,  nullam  que  mutationem  ex 
ammonia  et  alcohole  subeunt.  Hisce  autem  a vehi- 
culo in  quo  natant  ablatis , si  eidem  menstruo 
aqua  destillata  addatur,  novi  exinde  oriuntur  floc- 
culi, qui  in  acido  nitrico  solvuntur;  ex  qua  so- 
lutione per  ammoniam  subprotonitratis  mercurii 
sedimentum  obtinetur,  bydrargirium  solubile  Hali- 
ne  manni. 

Reister  e cujus  dissertatione  prolatas  hauri- 
mus notiones , ex  ipsis  experimentis  sequentia 
infert  corollaria : 

i.°  Oleum  jecinoris  aselli  aere  siccari  et  igni 
expositum  ad  ebullitionem  usque  in  vapores  fa- 
cile abire  ; 

2.0  Oxygenio  expedite  consociari ; 

3.®  Nullo  negotio  in  aethere  sulphurico  et 
alcohole  absoluto  dissolvi,  ex  eo  quod  slearinae 
plus  quam  elainac  continet;  quapropter  etiam  fa- 
cilius cum  ammonia  caustica  quam  cum  aliis  al- 
ea libris  copulatur. 

4*°  Oleum  denique  aselli  ignis  caloris  ope 
paratura  majori,  quam  aliae  olei  species  solis  ca- 
loris ope  obtentae , virtute  pollere ; qua  de  re 
uti  medicamentum  illud  generatim  praefertur. 

Pars  Medica. 

Caii  Plinii  secundi  Historia  Naturalis  nos 
Jocet , antiquos  plurium  piscium  oleum  jam  co- 
gnovisse , atque  in  usum  medicum  adhibuisse.  — 
Pruritum , ait  ille  , scabiemque  non  hominum 
modo,  sed  et  quadrupedum  efficacissime  sedat , 
jecur  pastinaceae  decoctum  in  oleo.  — Verrucas 
glani  jecur  illitum.  — * Perniones  emendat  si- 
luri adeps. 

Nihilo  tamen  secius  ex  ipso  Plinii  opere 
edocemur , veteres  pisci  aselli  ossiculis  nonnisi , 
quae  in  ejus  reperiuntur  capite,  usos  fuisse.  — 
In  febribus  frigidis,  auctor  ipse  monet,  ex  asello 
pisce  lapilli  qui  plena  luna  inveniuntur  in  capite, 
alligantur  aegris  in  linteolo. 

Quoad  ejusdem  piscis  oleum,  pluribus  ab 
hinc  annis  uti  medicamentum  contra  rheumaticos 
dolores  non  fuit  adhibitum,  nisi  a gentibus,  quae 
prope  mare  ubi  morhuae  nidulantur  , Jitora  in- 
colunt. Medici  vero  pro  more  ab  omni  vulgari 
consuetudine,  ipsa  utilitate  contempta  inde  pro- 
deunte,  abhorrentes,  sola  innixi  ratione  vulgi  esse, 
hoc  pariter  oleum  usque  dum  despicati  fuere. 
Percival  primus  circa  annum  1790,  illud  in  No- 
socomio Pdiigodunense  prospero  exitu  usurpavit , 
suisque  repetitis  successibus  animatus,  novi  rirnedii 
efficaciam  medicis  commendavit.  Nihilominus  intra 
profanorum  manus  desertum,  nonnisi  anno  1822, 
velut  ab  Hufeland  accipimus,  Doctor  Alemannus 
Schenk  medicorum  attentioni  oleum  de  quo  loqui- 
mur commisit,  observationum  seriem,  de  ejusdem  in 
chronicis  adfectionibus  rheumaticis  virtute  ac  spe- 


cialim  in  ischiade  et  lumbagine , pervulgando 
Cum  plores  deinde  Germanicos  inter  medicos, 
fausto  equidem  eventu  iisdem  in  morbis  prae- 
dictum oieum  administraverint  , per  universam 
cito  Germaniam  merito  fuit  celebratum  , ita  ut 
Lodie  apud  medicos  ipsos  communem,  qua  antea 
apud  valgum  fruebatur , opinionem , sibi  com- 
paraverit, praecipue  in  arthritide,  rheumatismo 
et  rachitide. 

Licet  has  proprietates  libenter  huic  oleo  ad- 
scribendas  e&se  censemus , tamen  nec  illis  fide- 
mus, qui  nimia  erga  recens  inventa  cupidine  ob- 
coecati,  plures  huic  oleo  mere  hypotheticas  vires 
tribuere  nituntur. 

Nobis  itaque  scire  sufficiat,  quomodo  accu- 
ratae observationes  edocuerunt,  nonnunquam  pro- 
fuisse in  scrofula,  in  rachitide,  in  amenorrhaea, 
in  adfeclionibus  convulsivis,  in  epilepsia , inquc 
adfectionibus  dolorificis  ac  praesertim  in  pro- 
sopalgia. 

De  Olei  aselli 

in  humanum  organismum  effectubus . 

Ex  innumeris  fere  observationibus  jam  nunc 
institutis,  sequentes  olei  aselli  in  organismum 
humanum  effectus  prodiere. 

Raro  nauseam,  vomiturilionem  vel  vomitum 
movet,  rarissime  appetitum  infringit,  quin  imo 
hunc  effectum  nonnisi  in  infantibus  rachiticis 
inducit  , quorum  appetitus  voracitati  persaepe 
accedit.  Minus  raro  alvum  aperit;  urinas  vero  et 
menstrua  efficaciter  promovet;  diaphoresim  adauget, 
atque  sudori  odorem  sibi  proprium  interdum  im- 


pertitur.  Pluribus  in  casibus  primis  remedii  do- 
sibus  dolorum  exacerbatio  succedit,  ast  in  debel- 
landis mox  dictis  adfectionibus,  aut  externae  sini 
aut  internae,  non  minus  utile  deinceps  evadit. 

Teste  Hufeland  tanta  hoc  ph  anu  acori  in- 
struitur virtute,  ut  sanitatem  omnium  aetatum 
hominibus  restituerit , qui  pluribus  annis  lecto 
misere  degebant  absque  ulla  levaminis  spe. 

De  Olei  Aselli  administrandi  ratione . 

Adultis  praescribitur  ad  cochlearia  cluo  plu- 
ries de  die:  pueris  vero  et  infantibus  minor  suf- 
ficit dosis.  Ejus  ingestio  saepe  ructus  ingratos  pro- 
ducit, ad  quos  praepediendos  Doctor  Sclienk 
os  abluere  post  oleum  ingestum,  indeque  menthae 
piperitidis  nonnullos  assumere  pastillos,  suadet. 
Porro,  cum  Reder  ob  liasce  pastillos  ructus  in- 
terdum augeri  observasset , amygdalam  amaram 
vel  panis  frustulum  eis  substituere  monet,  cujus 
ingestio  eructationibus  obstat  ingratumque  saporem 
abripit.  Nonnulli  etiam  eosdem  consecuti  sunt  ef- 
fectus per  infusum  coffeanurn  statim  post  re- 
medium sumptum. 

Infantibus,  quibus  oleum  solum  repugnat,  se- 
quens formula  magnopere  opitulatur : 

R.  Olei  jecinoris  Aselli  unciam 

Liquoris  kali  earbonici  drachmam  unam 

et  seniis 

Olei  Calami  aromatici  guttas  tres 
Syrupi  corticis  aurantiorum  unciam 
mis.  capiat  cochleare  coffeanurn  unum  mane  et 
vespere;  pedetentim  dosis  adaugenda  usque  ad 
cochlearia  duo. 


Olei  aselli  non  tantum  internus  usus  medi- 
corum expectationi  respondet,  sed  etiam  externe 
magna  cum  utilitate  sub  forma  clysmatis  fuit  usur- 
patum, pro  singulo  clystere  dosim  duplicem,  Iri- 
plicem  vel  ultra  majorem  adbibendo,  quam  quae 
intus  propinatur.  Frictiones  praeterea  aut  illini» 
tiones  ubi  dolores  rheumatici  insident  cum  oleo 
ipso  peractae,  valde  praestarunt. 

Olei  quantitas  ad  sanationem  assequendam 
in  singulis  casibus  variat  pro  varia  aegrorum  aeta- 
te, sexu,  temperamento,  constitutione , vivendi 
ratione,  pro  varia  aegritudinis  natura,  diuturni- 
tate et  gravitate  ; tandem  pro  vario  illud  admi- 
nistrandi modo.  Schenk  rheumatismum  antiquum 
cum  sex  tantum  ipsius  medicaminis  unciis  sana- 
visse , alias  e contra  vix  viginti  libras  valuisse, 
refert. 

Ad  obtinendos  autem  ex  oleo  in  dictis  mor- 
bis optatos  exitus,  sit  purum,  nec  aliis  piscium 
oleis  inquinatum  oportet , sicuti  de  venali  facile 
contingit;  interest,  praeterea  ne  ullo  subjiciatur 
depurationis  processui. 

Si  aeger  inflammatione  >vehementiori  laboret, 
aptis  medicaminibus  antiphlogisticis  eam  compe- 
scere necesse  est,  antequam  oleum  porrigatur; 
liac  absque  cautione,  idem  foret  ac  si  combu- 
stionem oleis  extinguere  vellemus.  Quod  si  male 
respondet  quotiescunque  viva  inflammatio  vigeat, 
nimia  porrectum  dosi  jam  per  se  sufficere  ad 
phlogosim  vel  pblogoseos  phaenomena  excitanda  , 
unusquisque  animadvertit.  Talia  revera  essent  ce- 
phalalgia, caloris  auctio,  febris  etc.  .^Egros  autem 
eo  utentes,  nonnisi  vegelabilibus  aut  carne  vi- 
tulina vesci  fas  est,  addito  vini  sorbillo,  dum- 
modo huic  nulla  obstent  momenta. 


En  quae  mihi,  cie  lioc  nuper  a medicis  re- 
cepto medicamine^  colligere  datum  fuit.  Qui 
ulterius  scire  vellet,  dissertationem  cie  oleo  je- 
coris aselli  Berolini  a Rostock  editam  (1826); 
alias  pariter  dissertationes  quas  Spaarman,  Reder 
et  Helber,  Ling  Berolini  aeque  et  eodem  tempore 
typis  commiserunt;  tertiam  a Reistero  Lutetiae 
evulgatam  anno  i83o,  et  praeceteris  ephemerides 
Hufeland  ab  anno  1822  ad  annum  1826  publi- 
catas, consulent. 

FINIS. 


THESES  DEFENDENDAE. 


I; 

A proposito  certe  aberrant  medici , qui 
censent  cum  Broussais  9 gastro-en te- 
rit idem  constanter  esse  cliolerae-mor- 
bi?  nunc  epidemice  debaccliantis5  con- 
ditionem  pathologicam. 

II. 

Plurium  neurosium  causa  proxima  est  ir- 
ritatio ex  significatione  hujus  voca- 
buli a neotericis  tradita. 

. III. 

Phlogosis  non  est  morbus  simpliciter  dy~ 
namicus. 


IV. 


I o 


Diversa  phlogosi  objicienda  sunt  phar- 
maca , prout  alterutram  ejus  elemen- 
torum praevalet. 

V. 

Conditiones  topographicae  valde  influunt 
habitudinum  moralium  differentiis. 

VI. 

Causa  proxima  febrium  generalis  assignari 
non  potest. 

